|
|
Переводы стихов Натальи Лайдинен
* * *
Сара уара саныузыҧшыз,
Римтәи ахәампал сылсызшәа,
Сара уара узы изблыит
Ерусалимтәи ацәашьқә загьы.
Исҿасырхәхәон аҩы,
Ҳҩыџьагьы еилаҳкааразы,
Амшын цәқәрҧа еиҧш сацәцон
Амцаҧшь абз қәацәқәа.
Иблыу сгәаҵа
Иҿыблаауп цәаныррала!
Суашьапкәан уара: уаай!
Ма ажәабжьк сзаашьҭ!
Сыцәамызт уахыла шарҧынӡа,
Ашәшь иахәылаҷҷоз,
Хьыла саҩычарц
Снапы зкәршаз сҽыҵәахырҭа.
Сара издыруан ушеиқәхоз!
Акрааҵуеит аҧшцәеи сарей ҳаизыуаамижьҭеи,
Аҧсы аиқәшәара иақыџьқыџьуеит
Рахәц бжьыхаак адәны.
* * *
Схынҳәир аҧсҭазаарахь сыцқьаӡа,
Ацәанырра амцаҧшь асыркыр иҧшьоу саҿа!
Амца абз лаша -лаша иакәашааит
Инаскьап ашәара нас аҭацәра.
Агәы арлашоит ҩныҵҟала алашара-
Иахашҭхьоу ажәан алҧха!
Анцәа игәҭакы наӡа -
Аилазаара лашоит Гаятри.
Иҵәахыу аҵабырг баша
Иарбан жәанҧсызаалак - арҿыхоит!
Ауаа рцәанырра жәанеиланхара иамаҵыуҩп -
иашоит акәицқәа иара ахәшҭаара.
Назад к списку